|  |  |  |  |
| --- | --- | --- | --- |
| A picture containing text, clipart  Description automatically generated | |  | Text  Description automatically generated |
| REPUBLIKA HRVATSKA  KARLOVAČKA ŽUPANIJA | |  |
| A picture containing text, ceramic ware, porcelain  Description automatically generated | GRAD KARLOVAC |  |

GRADONAČELNIK

KLASA: 614-04/24-01/02

URBROJ: 2133-01-03/06-24-2

Karlovac, 19. veljače 2024. godine

Na temelju Odluke o raspisivanju javnih poziva za financiranje programskih sadržaja elektroničkih medija u 2024. godini KLASA: 614-04/24-01/02 URBROJ: 2133-01-03/06-24-2 od 19. veljače 2024. godine, gradonačelnik Grada Karlovca dana 19. veljače 2024. godine objavljuje

**JAVNI POZIV**

**za financiranje programskih sadržaja audiovizualnih (televizijskih) programa od interesa za**

**Grad Karlovac u 2024. godini**

1. **PREDMET JAVNOG POZIVA**

Predmet javnog poziva je javno prikupljanje prijava za financiranje programskih sadržaja regionalnih i lokalnih nakladnika televizije od interesa za Grad Karlovac u 2024. godini, a sukladno Zakonu o elektroničkim medijima.

Pod programskim sadržajima podrazumijevaju se objave i emisije od interesa za Grad Karlovac i objave i emisije kojima se prati Grad, a koje nisu redoviti informativni program.

Cilj dodjele financijskih sredstava je proizvodnja i objava kvalitetnih programskih sadržaja od interesa za Grad Karlovac i stanovnike Karlovca.

1. **UVJETI ZA PRIJAVU NA JAVNI POZIV**

Na Javni poziv mogu se prijaviti lokalni i regionalni televizijski nakladnici koji obavljaju djelatnost elektroničkog medija i ispunjavaju sljedeće uvjete:

* imaju sjedište, odnosno prebivalište u Republici Hrvatskoj,
* imaju koncesiju za područje grada Karlovca,
* upisani su u Knjigu pružatelja medijskih usluga televizije Agencije za elektroničke medije (AEM) i to najmanje godinu dana od dana predaje prijave na Javni poziv.

Pravo na dodjelu financijskih sredstava ne mogu ostvariti nakladnici:

* koji prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije i Državnog proračuna,
* koji su u likvidaciji ili stečajnom postupku,
* koji imaju nepodmirenih obveza prema Državnom proračunu i Proračunu Grada Karlovca.

1. **KRITERIJI ZA OCJENU PRIJAVLJENIH PROGRAMA**

Osnovni kriteriji temeljem kojih će se ocjenjivati prednost prijavljenog programa su:

|  |  |  |
| --- | --- | --- |
|  | **Kriterij** | **Broj bodova** |
| 1. | Kvaliteta, kreativnost, inovativnost, autorski pristup u osmišljavanju programskog sadržaja od interesa za Grad Karlovac i građane Karlovca. | 0 – 20 |
| 2. | Lokalni karakter programskog sadržaja (usmjerenost na potrebe i interese građana Grada Karlovca). | 0 – 10 |
| 3. | Dinamika objava prijavljenog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlih iz primarnih medija prijavitelja. | 0 - 10 |
| 4. | Doseg i brzina objava pojedinog pružatelja medijskih usluga, gledanost na području Grada Karlovca. | 0 - 10 |
|  | **UKUPNO** | **0 - 50** |

Dodatno će se ocjenjivati sadržaji usmjereni na teme:

|  |  |  |
| --- | --- | --- |
|  | **Kriterij** | **Broj bodova** |
| 1. | Poticanje gospodarskih aktivnosti na podrucju Grada Karlovca | 0-5 |
| 2. | Poticanje multikulturalnosti, kulturne raznolikosti, njegovanje kulturne baštine, razvoj odgoja i obrazovanja, znanosti, sporta | 0-5 |
| 3. | Poticanje turizma i turističkih manifestacija Grada Karlovca | 0-5 |
| 4. | Promocija zaštite okoliša i ljudskog zdravlja, te socijalne uključenosti populacije starijih osoba, hrvatskih branitelja, osoba s invaliditetom i osoba s posebnim potrebama | 0-5 |
| 5. | Nacionalne manjine u Gradu Karlovcu i promicanje ravnopravnosti spolova | 0-5 |
|  | **Ukupno:** | **0- 25** |

1. **SADRŽAJ PRIJAVE**

Nakladnik može na Javni poziv prijaviti najviše 2 programska sadržaja. U tom slučaju programske sadržaje prijavljuje odvojeno, odnosno za svaki programski sadržaj koristi zasebni Programski Obrazac prijave.

Kod prijave nakladnik mora priložiti:

* *Nakladnički obrazac* (Obrazac 1) koji sadrži podatke o podnositelju prijave na Javni poziv za financiranje programskih sadržaja audiovizualnih (televizijskih) programa od interesa za Grad Karlovac u 2024. godini
* *Programski obrazac* (Obrazac 2) prijave koji sadrži podatke o programskom sadržaju koji se prijavljuje na Javni poziv za financiranje programskih sadržaja audiovizualnih (televizijskih) programa od interesa za Grad Karlovac u 2024. godini
* *Izjava* (Obrazac 3)
* Izvadak iz Upisnika medijskih usluga koji se vodi pri Vijeću za elektroničke medije
* Potvrda nadležne porezne uprave o nepostojanju duga (ne starije do 30 dana)

Nakladnički i programski obrazac moraju biti u cijelosti popunjeni, potpisani od strane ovlaštene osobe prijavitelja i ovjereni pečatom.

Obrasci se mogu preuzeti na službenoj internetskoj stranici Grada Karlovca: www.karlovac.hr.

Obrasci se ispunjavaju isključivo pomoću računala.

1. **ROK I NAČIN PRIJAVE**

Rok za podnošenje prijave je 8 (osam) dana od dana objave Javnog poziva na internetskoj stranici Grada Karlovca.

Sve prijave moraju u navedenom roku biti zaprimljene u pisarnici Grada Karlovca, zaključno s danom **27. veljače 2024. godine** bez obzira na način dostave.

Prijave ponuda šalju se preporučenom poštom na adresu: GRAD KARLOVAC, Banjavčićeva 9, 47000 Karlovac ili se predaju neposredno u pisarnici Grada Karlovca, Banjavčićeva 9 s naznakom „Prijava na Javni poziv za financiranje programskih sadržaja audiovizualnih (televizijskih) programa od interesa za

Grad Karlovac u 2024. godini“ – „Ne otvaraj“

Neće se razmatrati ponude koje pristignu izvan roka određenog Javnim pozivom, nepotpune ponude, ponude podnositelja koji ne zadovoljavaju kriterije Javnog poziva.

Broj i iznos dodijeljenih potpora bit će usklađen s raspoloživim proračunskim sredstvima Grada Karlovca.

Zaprimljene ponude otvara i ocjenjuje Povjerenstvo za otvaranje ponuda po javnom pozivu.

Gradonačelnik Grada Karlovca donosi zaključak o odabiru korisnika financiranja programskih sadržaja elektroničkih medija.

1. **REZULTATI JAVNOG POZIVA I POTPISIVANJE UGOVORA**

Rezultati Javnog poziva bit će objavljeni na internetskoj stranici Grada Karlovca (www.karlovac.hr) u roku od pet (5) dana od donošenja zaključka o odabiru.

Nakladnik koji je sudjelovao u Javnom pozivu može podnijeti prigovor na odluku o odabiru korisnika potpora. Prigovor se podnosi Gradonačelniku Grada Karlovca u roku od osam (8) dana od dana objave odluke o odabiru korisnika financiranja programskih sadržaja elektroničkih medija. O prigovoru odlučuje Gradonačelnik.

Nakladnici kojima se odobre financijske potpore sklopit će s Gradom Karlovcem ugovor o financiranju programskih sadržaja kojim će se regulirati međusobna prava i obveze korisnika financijskih potpora i Grada Karlovca.

Sve dodatne informacije mogu se dobiti isključivo putem email adrese: press@karlovac.hr

GRADONAČELNIK

Damir Mandić, dipl. teol.